ગુજરાત સ્થાપનાદિને ૧લી મેના રોજ અમદાવાદ લાલદરવાજા સ્થિત ૧૬ કરોડથી વધુના ખર્ચે બનેલ હોમગાર્ડ ભવનનું લોકાર્પણ થયું હતું. આ પ્રસંગે મુખ્યમંત્રીશ્રીએ ગુજરાતની સુરક્ષામાં હોમગાર્ડઝનાં યોગદાનને બિરદાવ્યું હતું. આ પ્રસંગે ૧૦૦૦ જેટલા હોમગાર્ડઝ જવાનોએ માનવ સાંકળ રચી મુખ્યમંત્રીનું સ્વાગત કર્યું હતું. અમદાવાદ મ્યુનિસિપલ કોર્પોરેશન દ્વારા ૫૮ કરોડનાં ખર્ચે બનાવાયેલ મલ્ટીલેવલ પાર્કિંગ પણ આ દિને લોકાર્પિત થયું. ઉલ્લેખનીય છે કે, ૪ માળના આ પાર્કિંગમાં ૧૧૩૨ વાહનો પાર્ક થઈ શકે તેટલી ક્ષમતા છે. જેમાં ૩૮૫ ફોર વ્હીલર અને ૭૪૭ ટુ વ્હિલર પાર્ક થઈ શકશે. વાહનોની સુરક્ષા માટે કુલ ૫૭ જેટલા સીસીટીવી કેમેરા પણ લગાવવામાં આવ્યા છે.